Source: https://www.edilex.fi/lainsaadanto/20070527
Timestamp: 2019-04-23 02:18:59+00:00
Document Index: 19699969

Matched Legal Cases: ['§2', '§3', '§4', '§5', '§6', '§7', '§8', 'kko\n', '§9', '§10']

Luottotietolaki 527/2007 | EDILEX
Luottotietolaki 11.5.2007/527
2 §Lain tarkoitus
4 §Lain soveltaminen eräissä tapauksissa
5 – 7 §2 lukuYleiset velvoitteet luottotietojen käsittelyssä
5 §Hyvä luottotietotapa
6 §Luottotietojen laatu ja tietolähteet
7 §Tietoturvallisuus ja luottotietojen käsittelyn kirjaaminen
8 – 11 §3 lukuLuottotietotoiminnan harjoittaminen
8 §Luottotietotoiminnan harjoittamisen yleiset edellytykset
9 §Johtoa ja henkilöstöä koskevat vaatimukset
10 §Palveluja koskevat velvoitteet
11 §Rekisteröityjen yhdenvertainen kohtelu
12 – 20 §4 lukuLuottotietorekisteriin talletettavat henkilöluottotiedot ja niiden käsittely
12 §Yksilöintitiedot ja toimintakelpoisuutta koskevat tiedot
13 §Maksuhäiriötiedot ja niitä täydentävät tiedot
14 §Velkojan ilmoittamia maksuhäiriöitä koskevat erityissäännökset
15 §Erityissäännös alaikäistä koskevien tietojen käsittelystä
16 §Luottokelpoisuusarvioinnissa käytettävät tiedot
17 §Yksilöintitietojen ja toimintakelpoisuutta koskevien tietojen säilyttämisajat
18 §Maksuhäiriömerkintöjen ja luokitustietojen säilyttämisajat
19 §Henkilöluottotietojen luovuttamisen ja käyttämisen yleiset edellytykset
20 §Henkilöluottotietojen luovuttaminen sähköisesti
21 – 23 §5 lukuYrityksen perustiedot ja tiedot liiketoimintakiellosta
21 §Yrityksen perustiedot
22 §Yrityksen vastuuhenkilöä koskevien tietojen täydentäminen
23 §Tiedot liiketoimintakiellosta
24 – 28 §6 lukuLuottotietorekisteriin talletettavat yritysluottotiedot ja henkilöluottotietojen käsittely yritysluottotietoina
24 §Yrityksen maksuhäiriöitä koskevat ja niitä täydentävät tiedot
25 §Yrityksen maksutapaa koskevat tiedot
26 §Yritysten vastuuhenkilöitä koskevien henkilöluottotietojen käsittely
27 §Yrityksen luottokelpoisuusarvioinnissa käytettävät tiedot
28 §Rekisterimerkintöjen säilyttämisajat
29 – 32 §7 lukuRekisteröidyn oikeudet ja niiden toteuttaminen
29 §Tiedottaminen rekisteröidylle
30 §Tarkastusoikeus
31 §Virheen oikaisu
32 §Rekisterinpitäjän velvoitteet tarkastusoikeutta ja virheen oikaisua koskevaa asiaa käsiteltäessä
33 – 36 §8 lukuValvonta
33 §Valvontaviranomainen
34 §Tietosuojavaltuutetun tiedonsaanti- ja tarkastusoikeus
35 §Määräysten antaminen
36 §Uhkasakko
37 – 43 §9 lukuErinäiset säännökset
37 §Tietojen tallettaminen eräissä tapauksissa
38 §Luottotietotoiminnan harjoittajan ilmoitus
39 §Salassapitovelvollisuus
40 §Vahingonkorvausvastuu
41 §Muutoksenhaku
42 §Viittaussäännökset rikoslain ja henkilötietolain rangaistussäännöksiin
43 §Luottotietorikkomus
44 – 45 §10 lukuVoimaantulo- ja siirtymäsäännökset
45 §Siirtymäsäännös
Tätä lakia sovelletaan luottotietojen keräämiseen, tuottamiseen, tallettamiseen, luovuttamiseen, käyttöön ja muuhun käsittelyyn.
Luonnollista henkilöä koskevien tietojen käsittelyyn sovelletaan henkilötietolakia (523/1999), jollei tässä laissa toisin säädetä.
Tämän lain tarkoituksena on varmistaa luotettavien luottotietojen saatavuus, turvata luottotietojen käsittelyssä yksityisyyden suoja sekä luonnollisten henkilöiden ja yritysten oikeus tulla arvioiduiksi oikeiden ja asianmukaisten tietojen perusteella sekä edistää hyvää luottotietotapaa.
Ks. hyvästä luottotietotavasta 5 §.
1) luottotiedoilla tietoja, jotka koskevat luonnollisen henkilön tai yrityksen maksukykyä tai maksuhalukkuutta taikka jotka muulla tavalla kuvaavat henkilön tai yrityksen kykyä vastata sitoumuksistaan ja joita käytetään luottoa myönnettäessä tai luottoa valvottaessa;
2) yrityksellä elinkeinotoimintaa harjoittavaa luonnollista henkilöä ja muuta yksikköä, joka yritys- ja yhteisötietolain (244/2001) 3 §:n 1 momentin 1–5 kohdan mukaan on rekisteröitävä yritys- ja yhteisötietojärjestelmään;
3) yrityksen vastuuhenkilöllä henkilöä, joka merkitään viranomaisen julkiseen rekisteriin yhtiömiehenä, vastuunalaisena yhtiömiehenä, toimitusjohtajana, yrityksen hallituksen jäsenenä tai varajäsenenä taikka henkilönä, jolla on prokura- tai nimenkirjoitusoikeus;
4) rekisteröidyllä henkilöä tai yritystä, jota luottotieto koskee;
5) henkilöluottotiedoilla luonn...